Дичин
Дичин е село в Северна България. То се намира в община Велико Търново, област Велико Търново.

География 
Разнообразна и красива природа. Климатът е умерено-континентален – типичен за Дунавската равнина. Лятото е горещо, а зимата – студена. На юг от селото тече река Росица. На север от селото има хълм с широколистни гори, в които се среща дивеч. В центъра на селото има лекарски кабинет, поща, читалищна сграда. Има и работеща мелница.

Съседни на Дичин са селата Лесичери (на запад), Водолей (на изток), Русаля на юг и Паскалевец на север.

Местности 
Местности в селото:Кадена могила, Калиманица, Драгин дол, Гончов кладенец, Жилена бага, Усоета, Долната пъка, Гредата, Атеолу, Русанка и други.

История 
Село Дичин води своята история още от римско време. В землището на селото са открити археологически доказателства за човешка дейност, най-вероятно датираща от това време. Оттук е минавал водопроводен канал, който е снабдявал с вода римския град Никополис ад Иструм. През 1907 година е закупена първата парна вършачка. Част от този водопровод е запазен. Александър Жеков е лекар в селото до 1926 година. Лечебницата и аптеката са се помещавали в къщата на Крум Колев.

През 1925 година, в селото се създава Кредитна кооперация „Съгласие“. През 1959 година в селото се създава Пчеларско дружество „Акация“.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Религия 
Жителите на село Дичин са православни християни. Православния храм „Света Параскева“ е построен през 1843 година и е осветен. При освещаването е присъствал Търновския митрополит Неофит Византиос. Първият свещеник в храма е Тодор Мичков.

Култура

Народно читалище „Зора“ 
В село Дичин през 1873 година, се основава Читалище „Зора“. Основатели и първонастоятели, на читалищната дейност в селото са: Матей Преображенски, даскалът Васил Неделчев и поп Петър Драганов.
 детски оркестър „Весели деца“

Индустрия 
В Дичин се създава керамична фабрика през 30-те години на XX век. През 1947 година, предприятието е национализирано Керамична фабрика „Начо Иванов“.

През 1948 година се създава Трудово кооперативно земеделско стопанство (ТКЗС) „Първи май“.

 Мелница „Братя Дамянови и сие“

Забележителности 
 Божановата чешма – построена от Божановия род през XIX век
 паметника на Братован Илиев

Личности 
 Веселин Боянов Панайотов – сценарист, писател, публицист.

Източници

Литература 
 Дичин – Христо Харитонов, Иван Кръстев, Петър Лефтеров 1994

Села в област Велико Търново
Населени места в община Велико Търново